cyanic-selkie/wikianc huggingface dataset:
ג'ון סלדן רואן
מלחמת ארצות הברית-מקסיקו
עם פרוץ מלחמת ארצות הברית-מקסיקו, מונה רואן כקצין בדרגת לוטננט קולונל ברגימנט הרגלים הרכוב של ארקנסו, ולאחר נפילתו בקרב של הקולונל ארצ'יבלד יל, לשעבר מושל המדינה, הוא החליפו בפיקוד על הרגימנט, והוא הדף את מתקפת המקסיקנים בקרב בואנה ויסטה. ב-28 בפברואר 1847 מונה רואן רשמית כקולונל. הוא נודע בקנאותו לכבוד של מדינתו. באחת הפעמים הוא אתגר את אלברט פייק בקריאה לדו-קרב בשל מה שנתפש כאמירות פוגעניות בנוגע לפעולות הרגימנט במלחמה. הדו-קרב נערך, אך אף אחד משניהם לא נפגע.
מושל ארקנסו
לאחר המלחמה רכש רואן אחוזת מעטים והעסיק את עצמו בניהולה ובעריכת דין. ב-1849, התפטרותו של המושל תומאס סטיבנסון דרו משכה אותו בחזרה לפוליטיקה. אספת המפלגה הדמוקרטית בחרה בו ב-8 בדצמבר 1848 בסבב ההצבעה החמישי ברוב של 44 מול 22. רואן לא היה פופולרי במיוחד בקרב חוגי המפלגה וגם לא בסיעה השלטת במפלגה, ומנגד גם ליריביו לא היה דבר מה מיוחד נגדו, והוא נבחר כמועמד המפלגה לתפקיד מושל ארקנסו. ב-14 במרץ 1849 הוא ניצח בקושי בבחירות המיוחדות שהתקיימו את מועמד המפלגה הוויגית, סיירוס ו. וילסון, שהיה חבר הסנאט של ארקנסו מטעם מחוזות פולאסקי ופרי. תוצאות ההצבעה הסופיות היו 3,486 קולות לרואן ו-3,323 קולות לווילסון.
כמושל, קידם רואן עבודות ציבוריות, את הקמת הקולג' המדינתי (אם כי הוא התנגד לחינוך ציבורי בתמיכת המדינה), ומשיכת מהגרים לארקנסו. הוא קיווה לממן את תוכניתו לא באמצעות הכנסות ממיסים, אלא באמצעות מכירת קרקעות פדרליות שהוחזרו לידי המדינה. על כל פנים, האספה הכללית של ארקנסו העבירה סדרה של חוקים שהעבירו את הכספים למיזמים במחוזות שאותם ייצגו המחוקקים. רואן ידע שהאתגר הגדול ביותר של ארקנסו היה למצוא דרך להשיג הכנסה מספיקה לשיקום האשראי הפיננסי של המדינה לאחר הכישלון הרה האסון של בנק המדינה ובנק המקרקעין. האספה הכללית הגיבה למשבר בהורדת בסיס המס וכך הפחיתה את ההכנסות ממסים.
ברמה הלאומית, אהד רואן את הרדיקלים הדרומיים, בהאמינו שהמדינות היו ריבוניות לגורלן, שהעבדים היו רכושם של אדוניהם, שלקונגרס לא הייתה שום זכות להתערב בנושא העבדות, ושלכל מדינה עמדה הזכות לפרוש מן האיחוד. עקב אי ההצלחה של האספה הכללית לטפל במשבר הפיננסי הרציני של המדינה, בחר רואן שלא להתמודד על תקופת כהונה נוספות כמושל ב-1852. הוא שב אחוזתו בפיין בלאף ולא החזיק בשום משרה ציבורית.
מלחמת האזרחים האמריקנית
ב20 במרץ 1862 מונה רואן כקצין בדרגת בריגדיר גנרל בצבא הקונפדרציה. לאחר שרוב כוחות הקונפדרציה עברו מארקנסו אל מעבר לנהר המיסיסיפי, הוא הוצב כאחראי על הגנת ארקנסו. באותו זמן הייתה ארקנסו כמעט ומחוסרת הגנה, ורואן, יחד עם המפקד החדש של מחוז טרנס-מיסיסיפי (שהיה ידוע גם כמחלקה מספר 2), מייג'ור גנרל תומאס הינדמן, דאגו לכוח הגנה רציני. רואן השתתף במספר קרבות בזירה הטרנס-מיסיסיפית, כולל בקרב ויטני ליין ופריירי גרוב.
חיים אישיים
ב-1855 נשא רואן לאישה האת מרי קים סמית' מדאלאס, ארקנסו. ג'ון סלדן רואן נפטר במחוז ג'פרסון שבארקנסו ב-7 באפריל 1867. הוא נטמן בבית הקברות אוקלנד שבליטל רוק.
הנס דמלט
הנס גאורג דמלט (בגרמנית: Hans Georg Dehmelt; 9 בספטמבר 1922 – 7 במרץ 2017) היה פיזיקאי גרמני-אמריקאי, שזכה בפרס נובל לפיזיקה בשנת 1989 יחד עם וולפגנג פאול על "פיתוח טכניקת מלכודת היונים".
ביוגרפיה
הנס דמלט נולד ב-9 בספטמבר 1922 בגרליץ שברפובליקת ויימאר. בגיל 10 החל ללמוד בבית ספר לטיני בברלין. לאחר שסיים את לימודיו בשנת 1940, התנדב דמלט לשירות בצבא הגרמני, שהורה לו ללמוד פיזיקה באוניברסיטת ורוצלב, שם סיים את לימודיו בשנת 1943. לאחר הלימודים דמלט התגייס לצבא, אך נפל בשבי בעלות הברית במהלך הקרב על הבליטה.
בשנת 1995 קיבל את המדליה הלאומית למדעים. בשנת 2002 פרש מן האוניברסיטה.
דמלט נפטר ב-7 במרץ 2017 בסיאטל שבמדינת וושינגטון בגיל 94.
סידי בנור
סידי בנור (בערבית: سيدي بنور) היא עיר במחוז קזבלנקה, מרוקו.
העיר ממוקמת במרחק של 67 ק"מ דרומית לעיר אל-ג'דידה וכ-120 ק"מ צפונית-מערבית לעיר מרקש. אוכלוסיית סידי בנור מונה כ-55,815 תושבים, זאת לאחר שעברה גדילה משמעותית עם הפיכת העיר לבירת פרובינציית סידי בנור.
אטימולוגיה
שם העיר, כמו גם הפרובינציה בה היא נמצאת הנושאת שם זהה, נובע משמו של השייח' הסופי המרוקאי הידוע אבי-ינור (בערבית: أبي ينور), שבשילוב שתי המילים המרכיבות את שמו נוצרה המילה "בנור"; לעומת זאת, המילה "סידי" היא כינוי ידוע בארצות צפון אפריקה עבור אדם שהוא צאצא ישיר של הנביא מוחמד, וניתן למצוא ערים רבות נוספות בעלות המילה "סידי" בשמן (כדוגמת סידי בראני או סידי בו-סעיד).
כלכלה
כלכלת העיר מבוססת בעיקר על חקלאות, ככל שמאפשרים תנאי האקלים של צפון מרוקו: ייצור ניכר של העיר כולל גידול בקר וחקלאות צמחית, שהם גם עיקרי הייצור של ערים נוספות באזור, כמו מרקש, קזבלנקה, אל-ג'דידה ואגאדיר. בעיר נמצא השוק הגדול ביותר במרוקו, הנקרא "שוק אל-טלאט" (בערבית: سوق الثلاثاء, בתרגום חופשי: "שוק יום שלישי") הנפתח פעם בשבוע בימי ראשון, אז נמכרת בו המאכלים המשובחים ביותר של העיר מאותו שבוע.
דרך התחבורה העיקרית אל העיר ומחוצה לה הוא דרך הכביש הלאומי N7 המקשר בין אל ג'דידה למרקש ועובר, בין היתר, בסידי בנור.
גאוגרפיה
העיר שוכנת באזור גבוה וקריר ביחס למרוקו, מעט דרום-מזרחית לחוף הים התיכון. גובה העיר הוא 252 מטרים מעל פני הים והטמפרטורה בה נעה בין 30 ועד 40 מעלות צלזיוס בקיץ ל-20 ואף 10 מעלות בחודשי החורף. כמו כן, העיר סובלת מחוסר במשקעים מרבית השנה.
משפט שבאלה על קבוצות ניתנות-לבנייה
משפט שבאלה הוא משפט בגאומטריה אלגברית הקובע כי תמונה של קבוצה ניתנת-לבנייה תחת מורפיזם של יריעות אלגבריות היא קבוצה ניתנת-לבנייה. בפרט, תמונה של מורפיזם בין יריעות אלגבריות היא תמיד ניתנת-לבנייה, על אף שאיננה בהכרח יריעה אלגברית. דוגמה לכך היא ההעתקה המוגדרת על ידי ; קל לראות כי תמונתה  היא אכן איחוד של שתי קבוצות סגורות ובפרט היא ניתנת-לבנייה אולם היא איננה יריעה אלגברית בעצמה. למשפט זה יש השלכות הנוגעות למושג הממד של יריעות אלגבריות, לחבורות אלגבריות ואף שקול לכך שתורת השדות הסגורים אלגבריים היא בעלת חילוץ כמתים.
ניסוח המשפט
נקבע \mathbb{K} שדה סגור אלגברית.
הגדרה. קבוצה במרחב טופולוגי X נקראת ניתנת-לבנייה אם היא איחוד סופי של קבוצות סגורות מקומית (קבוצה נקראת סגורה מקומית אם היא בפתוחה בסגור שלה).
משפט. יהי מורפיזם בין יריעות אלגבריות. אז היא קבוצה ניתנת-לבנייה.
לעיתים המשפט מנוסח בצורה שהיא מעט כללית יותר אולם היא נובעת מהראשון בקלות רבה:
משפט. מורפיזם בין יריעות אלגבריות מעתיק קבוצה ניתנת-לבנייה לקבוצה ניתנת-לבנייה.
הניסוח הראשון הוא בסך הכל מקרה פרטי של הניסוח השני. את הניסוח השני ניתן להוכיח בקלות מהראשון מתוך ההבחנה שכל קבוצה סגורה מקומית בטופולגיית זריצקי היא תת-יריעה אלגברית ומהעובדה שאיחוד סופי של קבוצות ניתנות-לבנייה הוא בוודאי ניתן-לבניה בעצמו. כמו כן, מעובדה זו קל לראות כי מספיק להוכיח את המשפט תחת הנחת אפיניות ואי-פריקות של X ושל Y.
הוכחת המשפט
כאמור אנו יכולים להניח ש- X ו-Y הן אפיניות ואי-פריקות. כמו כן, על ידי צמצום הטווח אנו יכולים להניח כי \nu היא דומיננטית, כלומר ש-. בהתאם לזאת, אנו מקבלים כי ההעתקה היא שיכון. הוכחת המשפט מתבססת על הלמה הבאה:
למה. תחת הנחות אלו, קיימת קבוצה  הפתוחה ב-Y כך ש- לכל u\in U.
למה זו היא למעשה נקודת המפתח וממנה ניתן להוכיח את המשפט בקלות רבה: נרשום את \nu(X) בתור איחוד של שתי קבוצות- כאשר  כמובטח לנו בלמה. באינדוקציה על מימד X נסיק כי  היא ניתנת-לבנייה שכן  היא קבוצה סגורה המוכלת ממש ב-X. U היא וודאי סגורה מקומית שכן היא פתוחה וכתוצאה מכך \nu(X) היא ניתנת-לבנייה, כנדרש.
הוכחת הלמה
רעיון ההוכחה הוא למצוא פתוחה ו- כך ש- מתפקטרת על ידי מורפיזם סופי דרך. זאת אומרת, נראה שקיים מורפיזם סופי ועל כך שהדיאגרמה הבאה מתחלפת (כאן  היא ההטלה לרכיב הראשון).
העובדה שקיים פיקטור כזה מתבססת על משפט הנורמליזציה של נתר: השיכון משרה על  מבנה של -אלגברה נוצרת סופית, וכתוצאה מכך A היא מודול מטיפוס סופי מעל חוג פולינומים   (עבור  כלשהו). עובדה זו שקולה לכך שקיימים היוצרים את A כמודול מעל B כאשר כל a_{i} מאפס פולינום מתוקן f_{i}(y) עם מקדמים ב-. למעשה, אם הוא מחלק משותף של כל המקדמים הללו וכן של היוצרים, נקבל כי הם כולם שייכים לחוג מצומצם יותר - (כאן  מסמן את הלוקליזציה של  ב-r). לפיכך, השיכון: מתרחב לשיכון: והוא בתורו משרה על  מבנה של מודול מעל. כפי שראינו, היוצרים הם שלמים מעל  ולכן מודול זה הוא מטיפוס סופי. לפיכך, אנו מקבלים את הדיאגרמה המתחלפת הבאה:
אם נבחר את U להיות  נקבל כי הדיאגרמה שאותה אנו מעוניינים לקבל היא בדיוק הדיאגרמה הדואלית לדיאגרמה זו.
מסקנות ומשפטים קשורים
משפט: אם העתקה דומיננטית עם סיבים סופיים אז
משפט: התמונה של מורפיזם בין חבורות אלגבריות היא קבוצה סגורה.
משפט: תהא G חבורה אלגברית הפועלת על יריעה אלגברית X. המסלול של כל x\in X תחת הפעולה של G הוא סגור מקומית.
יונוס מוסא
יונוס דימוארה מוסא (באנגלית: Yunus Dimoara Musah; נולד ב-29 בנובמבר 2002 בניו יורק שבניו יורק, ארצות הברית) הוא כדורגלן אמריקאי המשחק בעמדת הקשר במילאן מהסרייה א' ובנבחרת ארצות הברית.
תחילת הקריירה
מוסא החל לשחק באקדמיה של ג'ורג'ון, ובשנת 2012, בגיל 9, עבר למחלקת הנוער של ארסנל מהפרמייר ליג.
ולנסיה
בקיץ 2019 חתם מוסא בוולנסיה מהלה ליגה, והחל לשחק בוולנסיה ב', קבוצת המילואים של המועדון.
לאחר הגעתו של המאמן החדש חאבי גארסיה, בילה מוסא את קדם עונת 2020/2021 עם הקבוצה הראשונה של המועדון. ב-13 בספטמבר 2020 הוא ערך את הופעת הבכורה שלו בקבוצה הראשונה של המועדון, בניצחון 2–4 על לבאנטה במסגרת המחזור הראשון בליגה לעונת. ב-1 בנובמבר הבקיע מוסא את שער הבכורה שלו במועדון, בתיקו 2-2 נגד חטאפה במסגרת המחזור השמיני בליגה, והפך למבקיע הלא-ספרדי הצעיר ביותר בהיסטוריה של ולנסיה, בגיל 17 שנים ו-338 ימים. ב-4 בדצמבר 2020 האריך מוסא את חוזהו במועדון עד לשנת 2026. בעונתו הראשונה בקבוצה הראשונה של המועדון ערך מוסא 32 הופעות ליגה והבקיע שער אחד.
מילאן
ב-4 באוגוסט 2023 חתם לארבע שנים במילאן מהסרייה א'.
קריירה בינלאומית
בצעירותו, מוסא היה זכאי לייצג ברמה הבינלאומית את ארצות הברית, גאנה, איטליה ואנגליה. הוא שיחק בנבחרות הצעירות של אנגליה.
ב-12 בנובמבר 2020 ערך מוסא את הופעת הבכורה שלו בנבחרת ארצות הברית, בתיקו 0-0 נגד נבחרת ויילס במשחק ידידות. ב-15 במרץ 2021 הצהיר מוסא כי ימשיך לשחק עבור נבחרת ארצות הברית, על-אף שבאפשרותו לייצג נבחרות אחרות מכיוון שלא שיחק במשחק תחרותי במדי נבחרת ארצות הברית.
נכלל בסגל נבחרת ארצות הברית לטורניר מונדיאל 2022.
יחזקאל קרתי
יחזקאל קרתי (29 בדצמבר 1923 – 23 בינואר 2004) היה ניצב במשטרת ישראל.
ביוגרפיה
קרתי נולד בירושלים ליעקב ושרה קרצ'בסקי. בילדותו עברה המשפחה למצרים בעקבות עבודת אביו ושם למד בבית ספר יסודי. בשובם לירושלים למד בבית הספר "תחכמוני" ובתיכון "אליאנס", השלים בגרות במסגרת אוניברסיטת לונדון ולמד לימודי מסחר.
כשנה עבד במשרד האפוטרופוס הכללי של ממשלת המנדט וב-1941 עבר לתל אביב והחל ללמוד משפטים ולעבוד במשרד עורכי דין. בשנת 1948 הוסמך לעריכת דין. בשנים אלו היה חבר ארגון "ההגנה" ובשנת 1947 הוצב כשומר בגבול יפו.
עם הקמת מדינת ישראל התנדב לשרת במשטרה ושירת כמפקד תחנת בית ליד בדרגת מפקח משנה. כעבור מספר חודשים התמנה למפקד נפת השרון ולאחר כשנה עבר לשרת במטה הארצי. היה יועץ משפטי למטה הארצי, שירת בתחום חקירות ותביעות ועסק בתיאום בין המשטרה לבין המערכת המשפטית האזרחית. בשנת 1960 מונה לממלא מקום ראש המחלקה הפלילית. שימש מפקד מחלקת המודיעין ועוזר ראש מחלקת חקירות במטה הארצי, היה ראש נציגות האינטרפול בישראל וראש המחלקה לתפקידים מיוחדים. בעקבות ארגון מחדש של המטה הארצי ב-1966, מונה לעוזר ראש מחלקת חקירות, שאיחדה לתוכה את המחלקה לחקירות כלכליות, המחלקה לחקירות פליליות, חקירות הקשורות לאינטרפול ופיקוח על חקירות במחוזות השונים.
שימש נשיא בית הדין המשמעתי של המשטרה, ב-1978 הועלה לדרגת ניצב. בתפקידו האחרון היה ראש אגף החקירות והתמנה לממלא מקום המפקח הכללי.
בתום 37 שנות שירות במשטרה פרש בסוף שנת 1985 לגמלאות, והחל לעסוק בעריכת דין בתל אביב ובירושלים. כעורך דין הגיש תביעה בסך 100 מיליון שקל כנגד ארבעת הבנקים הגדולים בשם שישה אנשים וגופים, שהפקידו את כספם בפיקדון ריבית יומי בשנת 1983. כאשר ארבעת הבנקים תיאמו את גובה שיעורי הריבית, בניגוד לחוק ההגבלים העסקיים.
נפטר בשנת 2004 ונקבר בחלקת המשטרה בהר הרצל.
למת רימן-לבג
במתמטיקה, למת רימן־לבג, על שם המתמטיקאים ברנהרד רימן ואנרי לבג, קובעת כי התמרת פורייה או התמרת לפלס של פונקציה ממרחב L1 מתאפסת באינסוף. ללמה חשיבות רבה באנליזה הרמונית.
הלמה
בהינתן פונקציה מדידה, שהיא L1 (כלומר: אינטגרל לבג של |f| הוא סופי), אזי:
כלומר, התמרת פורייה של f שואפת ל-0 כאשר z שואף לאינסוף.
למה מקבילה
ניתן להכליל את הלמה של רימן-לבג לפונקציות אינטגרבליות ולאו דווקא רציפות.
הוכחה
הוכחה עבור פונקציות רציפות ומחזוריות 2\pi לכל \epsilon>0 קיים פולינום טריגונומטריp(x) כך ש- נובע מיידית ממשפט פייר כיוון שממוצע סאזרו הוא פולינום טריגונומטרי לכל f (מקדמי פורייה של פולינום טריגונומטרי מקיימים : ).
All Your Fault: Pt. 2
All Your Fault: Pt. 2 (בעברית: הכל באשמתך: חלק 2) הוא המיני-אלבום השלישי של הזמרת-יוצרת האמריקאית ביבי רקסה. האלבום יצא לאור ב-11 באוגוסט 2017, על ידי חברת התקליטים האחים וורנר.
אלבום זה הוא אלבום המשך לאלבום All Your Fault: Pt. 1, אשר יצא ב-19 במאי 2017.
רקע והפקה
האלבום הופק על ידי פרנק דוקס, ג'ואל ליטל, ג'ונאס ג'ייברג, מורדה ביטס, ג'ייסון גיל וג'ואי מוי.
הפועל זיכרון/מעגן
הפועל מעגן מיכאל
הדיוויזיה ה-32 (ורמאכט)
היסטוריה
הדיוויזיה הוקמה ב-1 באוקטובר 1936 בקזלם, והועמדה תחת פיקוד ניקולאוס פון פאלקנהורסט. במהלך המערכה בפולין ובמהלך המערכה על צרפת ועל ארצות השפלה לחמה הדיוויזיה כחלק מהקורפוס ה-2 במסגרת הארמייה הרביעית. במהלך מבצע ברברוסה לחמה הדיוויזיה כחלק מהקורפוס ה-2 במסגרת הארמייה ה-16, והשתתפה במצור על לנינגרד. לאחר מכן לחמה הדיוויזיה בקרבות השונים בגזרה הצפונית, כחלק מהארמיות ה-16 וה-18 לסירוגין. בפברואר 1945 הועברה הדיוויזיה לפרוסיה המזרחית, שם לחמה כחלק מהארמייה השנייה בקרבות שהתחוללו שם עד סוף המלחמה.
קרשקש
קרשקש (נכתב בלועזית: Crescas או Cresques ; נהגה ) הוא שם משפחה יהודי-קטלאני.
פוני אקספרס
למרות פרק הזמן הקצר בו פעל השירות והיותו כישלון כלכלי, הוא נותר מרכיב במיתולוגיה של המערב הישן של אמריקה. השירות התחרה למעשה בדואר הממשלתי הבלתי יעיל באמצעות יוזמה ותושייה של בודדים תוך הקרבה אישית ודבקות במטרה, הוא הוכיח ישימות וקיום של נתיבי תנועה במערב בהם ניתן לנוע לאורך כל השנה והנציח את הקשר בין האדם וידידו הטוב ביותר במערב, הסוס. השירות שילב שליחות לאומית פטריוטית עם הרפתקנות והישג אישי והפך בכך לסיפור אמריקאי. אחד מגיבורי המיתולוגיה של המערב הפרוע וממעצביה, באפלו ביל קודי, היה בימי נעוריו רוכב בשירות הפוני אקספרס.
רקע
במחצית המאה ה-19 כבר התקיימה התיישבות נרחבת במערב ארצות הברית (לפי מרשם האוכלוסין של 1860, כחצי מיליון אמריקאים חיו ממערב להרי הרוקי). עם זאת, אמצעי הקשר והתחבורה עם אזורים אלו לא היו מספקים. לא הייתה מסילת ברזל למערב ולא היו אמצעים טכנולוגיים להעברת ידיעות כטלגרף למשל. הדרך המקובלת להובלת דואר בין ניו-יורק לסן פרנסיסקו באותה עת הייתה באמצעות ספינת קיטור שהקיפה את דרום אמריקה, במהלך שארך לפחות 30 יום, או ספינות שהפליגו עד חופי פנמה, שם נפרקו שקי הדואר והועברו על ידי חמורים לחוף המערבי של פנמה, שם הוטענו על ספינות שהפליגו לקליפורניה. מסע יבשתי מהיר ארך 23 יום, אך לא התקיים כשירות סדיר. התווך היבשתי היה קשה ומסוכן למעבר ממספר סיבות. נמצאו בו שבטי אינדיאנים עוינים, תנאי מזג אוויר קיצוניים במדבר יוטה-נבדה ורכסי הרי הרוקי וסיירה נבדה שנחשבו לבלתי עבירים בחורף. הקושי התקשורתי ברחבי מדינות האיחוד העמיד את לכידותו של האיחוד בסכנה ממשית. קליפורניה והטריטוריות במערב התיכון היו חלק ממדינות האיחוד, אולם התקשורת האיטית והבלתי אמינה לא הייתה מספקת בפרט בעת המשבר שנרקם לקראת פרוץ מלחמת האזרחים האמריקאית.
הקמת השירות
השירות הופעל על ידי חברת "Central Overland California and Pikes Peak Express Company" אותה ייסדו בשנת 1850 שלושה אנשי עסקים, ויליאם ראסל (William Russell), אלכסנדר מייג'ורס (Alexander Majors) וויליאם וודל (William Waddell). הם הציעו לממשל ארצות הברית שירות דואר מהיר, שיופעל על ידי רוכבי סוסים מהירים, במחיר 5$ לחצי אונקיה (כ-14 גרם), תוך התחייבות לזמן הדמיוני של עשרה ימים בין מזרח למערב. תחנת השירות הראשונה נקבעה לסנט ג'וזף, משום ששם שכנה תחנת הטלגרף המערבית ביותר ולשם ניתן היה לשלוח מברקים מן החוף המזרחי.
אנשי העסקים, שלא קיבלו חוזה ממשלתי, גייסו החל מראשית 1860 מאות עובדים והקימו באופן פרטי רשת ובה 156 תחנות להחלפת סוסים ורוכבים, 400 סוסים ו-120 רוכבים צעירים, מתחת לגיל 18. מודעת הגיוס קראה לגיוסם של "נערים, בעדיפות ליתומים, רוכבים מיומנים, קלי-משקל, המוכנים לסכן את חייהם על בסיס יומיומי תמורת שכר של 25$ לשבוע". הרוכבים הושבעו על ספר תנ"ך לא לשתות לשוכרה, לא להמר ולא להתעלל בבעלי חיים ויצאו למשימתם לאחר תפילה.
שיטת ההפעלה
התחנות נפרשו במרחקים של כ-16 ק"מ זו מזו בממוצע על פני נתיב באורך 3,200 ק"מ. הפער בין שתי תחנות תאם את הטווח בו מסוגל סוס לדהור במלוא המהירות. הרוכב החליף בתחנה במהירות את סוסו לסוס טרי ומצויד שהוכן מבעוד מועד, כאשר הוא נוטל עמו רק את שק הדואר (ה"מוצ'ילה", מספרדית: mochila, תרמיל, שק), ששקל כ-10 ק"ג. בנוסף נשא כל סוס מעט ציוד תקני במשקל 10 ק"ג נוספים, שכלל מים, מזון, רובה, תנ"ך וחצוצרה פשוטה להודיע על בוא הרוכב לתחנה.
הסך הכולל של משקל על גב סוס הוגבל ל-75 ק"ג (כלומר הנער הרוכב היה יכול לשקול 55 ק"ג לכל היותר). הרוכבים התחלפו כל 100 עד 120 ק"מ לערך, והשירות נמשך יום ולילה ללא הפסקה. הסוסים, רובם מסוג מוסטנג הוגבלו לגובה של 1.47 מטר ולמשקל של 410 ק"ג, כך שהשם "פוני" התאים להם, גם אם לא היו מזן הפוני, היו אלה סוסים קטנים.
הסיסמה "הדואר חייב לעבור" ("The mail must go" ) הפכה את שק הדואר לקדוש ואת העברתו למשימה ממנה אין לסטות בשום אופן. חברו לכך המסרים מהנהלת החברה ולא פחות מכך רוח ההקרבה והתחרות האישית של הרוכבים הצעירים חדורי רוח השליחות וההרפתקנות.
הנתיב
הנתיב התחיל בסנט ג'וזף, מיזורי, לאורך נהר המיזורי ומה שהוא כיום כביש לאומי 36 (Pony Express Highway) למריסוויל (Marysville) שבקנזס. משם פנה צפון-מערבה לאורך נהר ליטל בלו ריבר לפורט קירני (Fort Kearny) שבנברסקה. מכאן חצה הנתיב את נברסקה לעיר גותנבורג (Gothenburg) ולצוקי מערב נברסקה וצפון-מזרח קולורדו, לעיר ג'ולסבורג (Julesburg), קולורדו וצפונה לפורט לרמי (Fort Laramie) שבויומינג. הנתיב עבר לצד נהר סוויטווטר, לצד ציוני דרך מובהקים של מערב ארצות הברית כ"סלע העצמאות" של ויומינג (Independence Rock) ו"שער השטן" (Devil's Gate) למחנה פורט קספר. משם המשיך הנתיב למדינת יוטה, דרך המעבר הדרומי לסולט לייק סיטי. משם חצה הנתיב את יוטה ונבדה כשהוא עוקב אחר הנתיב שגילה קצין ההנדסה ג'יימס ה. סימפסון ב-1859 (באופן גס, כביש לאומי 50 של ימינו בתחום מדינת נבדה). בהמשך חצה הנתיב את האגן הגדול ואת מדבר יוטה-נבדה עד למרגלות הרי סיירה נבדה, אותם חצה במעבר ליד אגם טאהו בואכה סקרמנטו. מסקרמנטו נשלח הדואר בספינת קיטור לסן פרנסיסקו.
סכנות והרפתקאות בדרך
כמה מן הרוכבים הותקפו על ידי אינדיאנים בעיקר בנבדה, בין מאי ליוני 1860. במהלך התקוממות של בני שבט הפאיוט הותקפו רוכבים ושבע תחנות שירות. בהיתקלויות נהרגו 16 מעובדי החברה ו-150 סוסים נגנבו. במשך כל ההיסטוריה של השירות רק פעם אחת, במאי 1860, קרה מקרה בו שק הדואר לא הועבר.
סכנה הפוכה הונצחה בסיפורו של רוכב השירות ג'יי ג'י קלי (J. G. Kelley), לעברו נורו יריות משיירת קרונות, משום שנחשב בעצמו לאינדיאני. קלי הצדיק את היורים לעברו: לפי חוקי הזמן והמקום, היה בטוח יותר לירות לעבר רוכב בודד במערב הפרוע, ולאחר מכן לברר.
סגירת השירות
במרץ 1861 הוענק זיכיון ממשלתי לדואר יבשתי מהיר במערב למתחרים של ראסל, מייג'ורס וודל, מיד לאחר מכן פרצה מלחמת האזרחים האמריקאית. בין מרץ ל-26 באוקטובר פעל השירות רק בין סולט לייק סיטי וסקרמנטו. אז, יומיים לאחר שהופעלה תחנת הטלגרף בסולט לייק סיטי, הודיעו ראסל, מייג'ורס וודל על סגירת שירות הפוני אקספרס. בששת החודשים האחרונים לקיומו פעל השירות בשותפות עם תאגיד ולס פארגו (מייסדי שירות אמריקן אקספרס למשלוח מוצרים פיננסיים).
השירות היה כישלון כלכלי. החברה הפסידה כ-200,000$ וגרמה לפשיטת רגל של מייסדיה. ב-1866 נמכרו נכסי החברה, כולל מבני התחנות על ידי ולס פארגו, שהמשיך להשתמש בסמל המסחרי של הפוני הדוהר עבור שירות הובלה מאובטחת במכוניות משוריינות (בדומה לברינקס).
הנצחה ומורשת
בשנת 1869 החליט השירות הבולאי של דואר ארצות הברית להנפיק בול דואר שיוקדש לפוני אקספרס, עד אז הופיעו על גבי בולי הדואר האמריקאים רק תמונות של נשיאים. הבול, שהונפק כשמונה שנים לאחר שהשירות נסגר, נקרא "בול הפוני אקספרס" ופעמים רבות נחשב בטעות כבול ששימש את השירות בעת שפעל. ב-1960, לרגל יובל 100 שנים לשירות, הנפיק השירות הבולאי האמריקאי בול זיכרון נוסף.
נתיב הפוני אקספרס הוכרז ב-1992 כשביל טיול לאומי ובו 120 אתרים היסטוריים פתוחים לציבור, בהם חמישים תחנות משוקמות של השירות. בערים רבות לאורך הנתיב הוצבו פסלים המנציחים את השירות, המפורסם שבהם נחנך ב-1940 בסנט ג'וזף.
מאז 2006 משמש הלוגו של הפוני אקספרס את שירות דואר האוויר של דואר ארצות הברית, לאחר שהיה שנים רבות רכוש תאגיד ולס פארגו.
העיירה איגל מאונטיין (Eagle Mountain) שביוטה מנציחה את השירות במגוון אופנים. בעיירה נסלל רחוב בדיוק על הנתיב, זהו הרחוב הסלול היחיד לכל ארכו של נתיב השירות והוא נקרא על שמו, "שדרות פוני אקספרס" (Pony Express Boulevard). בשבוע הראשון של יוני בכל שנה נחגג בעיירה יום הפוני אקספרס. השכונות בעיירה קרויות על שם תחנות בנתיב הפוני אקספרס ויש בה אף בית ספר יסודי בשם פוני אקספרס.
בתרבות, בספרות ובקולנוע
בשנת 1900 יצא לאור ספרו של באפלו ביל קודי על ימיו בשירות.
ציור פרש הפוני אקספרס מופיע בציור "הקידמה האמריקאית" מ-1872, הבעה אמנותית של רעיון הייעוד הגלוי (האמונה שהאמריקאים חייבים לכבוש את המערב במצוות האל).
הפוני אקספרס עומד גם במרכזה של סדרת הטלוויזיה "פוני אקספרס" ששודרה בארצות הברית ב-1959. ובמרכז הפרק הכפול (17–18) "Ride the Wind" בעונה השביעית של הסדרה בוננזה.
בשנת 1996 הוציאו לאור חברת McGraw Hill ו-Amerikids USA משחק מחשב בשם "Pony Express Rider".
נורמן רמזי
נורמן פוסטר רמזי הבן (בשם מלא באנגלית: .Norman Foster Ramsey Jr; 27 באוגוסט 1915 – 4 בנובמבר 2011) היה פיזיקאי אמריקאי, שזכה בפרס נובל לפיזיקה בשנת 1989 על "המצאת השדה האוסצילטורי הנפרד והשימוש בה במייזר המימן ובשעונים אטומיים אחרים".
רמזי עבד רוב חייו באוניברסיטת הרווארד, אך גם עם סוכנויות כגון נאט"ו והוועדה לאנרגיה אטומית של ארצות הברית, וכן בהקמת מעבדת פרמילאב.
ביוגרפיה
הזוג תכנן להשתקע באילינוי, אך עם פרוץ מלחמת העולם השנייה היה רמזי ממפתחי המעבדות בהמכון הטכנולוגי של מסצ'וסטס והחל לעבוד בפרויקטים ביטחוניים תחת מזכיר המלחמה הנרי סטימסון. בשנת 1943 צורף רמזי לפרויקט מנהטן על ידי רוברט אופנהיימר.
בתום המלחמה חזר רמזי לקולומביה כפרופסור וכחוקר אשר התמקד במבנה האטום והמולקולה ובתכונותיהם הבסיסיות.
בשנת 1984 קיבל רמזי את מדליית ה-IEEE וכארבע שנים לאחר מכן קיבל גם את המדליה הלאומית למדעים. בשנת 1990 קיבל את פרס דיראק.
רמזי עזב את אוניברסיטת הרווארד בשנת 1986. הוא המשיך ללמד בויליאמס קולג', אוניברסיטת מישיגן ואוניברסיטת שיקגו. בשנת 2004 חתם רמזי על מכתב תמיכה במועמד הדמוקרטי ג'ון קרי בבחירות לנשיאות ארצות הברית.
רמזי נפטר בתאריך ה-4 בנובמבר 2011.
קצה האגם
קצה האגם (באנגלית: Top of the Lake) היא מיני-סדרת טלוויזיה שנכתבה על ידי ג'יין קמפיון וג'רארד ליפפ ובוימה על ידי קמפיון והבמאי האוסטרלי גארת'. הסדרה צולמה בניו זילנד שבה גם מתרחשת העלילה. זו סדרת דרמה העוקבת אחר בלשית (אליזבת מוס) החוקרת את היעלמותה של ילדה בת 12 שנכנסה להיריון. הסדרה הופקה בשיתוף פעולה בין ה-BBC, ערוץ סאנדאנס האמריקאי וערוץ UKTV הניו זילנדי/אוסטרלי.
הסדרה הוקרנה לראשונה בפני באי פסטיבל סאנדנס בינואר 2013 והייתה למיני סדרה הראשונה שהוקרנה בפסטיבל, הסדרה גרפה את פרס המבקרים, עבור משחקה של מוס והסדרה הוכרזה כמועמדת לשמונה פרסי אמי, בראשם הפרסים למיני-סדרה הטובה ביותר, השחקנית הטובה ביותר במיני-סדרה (עבור מוס) ושחקן המשנה הטוב ביותר במיני-סדרה (עבור מולאן). אליזבת מוס זכתה על תפקידה בסדרה בפרס בחירת מבקרי הטלוויזיה בתור השחקנית הטובה ביותר במיני-סדרה/סרט.
עלילת הסדרה
העלילה מתרחשת בעיירה לייקטופ ("קצה האגם"), עיירה מרוחקת ועוצרת נשימה בניו זילנד, ששוכנים בה כוחות קודרים ומלאי עוצמה. טוּי (ז'קלין ג'ו), בתו בת ה-12 של הפושע המקומי מאט מישאם (מולאן), צועדת בחודש החמישי להריונה לתוך אגם קפוא, ומוצאת את עצמה במחנה לנשים שהקימה הגורואית ג'י-ג'יי. החוקרת רובין גריפין (אליזבת מוס) חוזרת ללייקטופ, עיירת מולדתה, כדי לטפל באמה הגוססת. תחת פיקודו של סמל אל פרקר (דייוויד וונהאם), היא צוללת לחקירת האירוע של טוי, רק כדי לגלות כי זהו אינו מקרה פשוט, רגע לפני היעלמותה המסתורית של הילדה.
לכודה במקום שבו אושר וצדק לא ניתנים להשגה, רובין נאלצת לא רק לאתר את טוי, אלא גם להתמודד עם העבר האפל שלה עצמה, ועם הגבר שהשאירה מאחור, ג'ונו. כל צעד לפתירת המקרה חושף אמת מסוכנת על רובין עצמה.
צוות השחקנים
צוות שחקנים מפואר מוביל את הסדרה, בראשו ניצבים זוכת גלובוס הזהב אליזבת מוס; זוכת האוסקר, ה-BAFTA, פרס גלובוס הזהב ושני פרסי האמי, הולי האנטר; זוכה שני פרסי ה-BAFTA ופרס השחקן הטוב ביותר בפסטיבל קאן, פיטר מולאן; וזוכה שלושה פרסי האוסקר האוסטרלי, דייוויד וונהאם.
בסדרה מככבים אליזבת מוס, הולי האנטר, פיטר מולאן, דייוויד וונהאם, טום רייט,ג'יי ראיין, קיפ צ'פמן, ז'קלין ג'ו, רובין מלקולם, ג'נביב למון, ג'ורג'י קיי, סקיי וואנסי, אן-מארי, שרה ולנטיין, רובין נווין, קלווין תוטיאו, לוסי לולס, דארן גלישנן, לוק בוכנן, מירה פולקס, ג'אסק קומן, מדליין סמי ובתפקיד אורח ג'ורג' מייסון.
ביקורות
הסדרה זכתה לביקורות חיוביות באופן יוצא מן הכלל, כאשר שמונה מבקרים העניקו לה את הציון 100.
ב"ניו יורק מגזין" נכתב: "ניצחון של כתיבה, בימוי ומשחק. אחת מעשר הסדרות הטובות של השנה". ב"אינדיפנדנט" נכתב כי "אי אפשר שלא להקדיש לה את מלוא תשומת הלב. הבחירה שלנו ל-2013 תוך עשר דקות. מרטיטה, מהפנטת, מרובדת. הישג מדהים לקמפיון". לדעת ה"הוליווד ריפורטר" זו "סדרה מהמעלה הראשונה, נעלה, אדג'ית, עדינה ומטרידה. אחת מהסדרות הטובות על המסך". ב"טלגרף" נכתב כי הסדרה "מטילה כישוף. גאונית, שופעת, חריפה, משתקת. הדרמה הכי מקורית של השנה, וייתכן שהטובה ביותר".
ה"ניו יורק פוסט" כתבו שזו "טלוויזיה מצוינת, מבריקה ולא קונבנציונלית. כל-כך רבת רבדים ובלתי צפויה". ב"טיים אאוט" לונדון נכתב "עדיין לא משוכנעים שהטלוויזיה מנצחת את הקולנוע? תנסו את "קצה האגם". אמביציוזית, מיומנת, מציגה קול יצירתי. הישג מופתי. המסך הקטן מעולם לא הרגיש כל-כך גדול". "וול סטריט ז'ורנל" כתבו ש"הנראטיב כל-כך מותח והפרטים כל-כך עמוקים, שאפשר לשכוח לנשום. מציגה עוצמה חסרת תקדים". ב"אסקווייר" נכתב כי זהו "ייצוג מושלם לעידן הזהב של הטלוויזיה. פורטרט מסובך, פרוע, מסנוור ומהנה לצפייה. עשויה היטב בצורה קיצונית". ב"TV Guide" נכתב שהסדרה "מורכבת ומגוונת. מופלאה בצורה רעננה ובלתי נשכחת" וב"וושינגטון פוסט" נכתב כי הסדרה "ראויה לציון. מלאה בדמיון, אינטליגנטית, יפהפייה ובטוחה בעצמה. תופתעו מכמה מהר אתם הולכים להתמכר".
קצה האגם: הנערה הסינית (סדרת המשך/עונה שנייה)
במרץ 2013 התפרסם שהיוצרת-כותבת ג'יין קמפיון הצהירה שלא תהיה עונה נוספת, אך באוקטובר 2014 הוכרז שהסדרה חודשה לעונה שנייה. "קצה האגם: הנערה הסינית" הוקרנה לראשונה בפסטיבל הקולנוע בקאן במאי 2017 ומתמקדת בחקירת מקרה רצח בעיר סידני שבאוסטרליה.
פינוקיו 3000
פינוקיו 3000 (באנגלית: Pinocchio 3000) הוא סרט פנטזיה בהנפשה ממוחשבת, שמשמש כפרשנות עתידנית לרומן "הרפתקאותיו של פינוקיו" מאת קרלו קולודי שהופץ לראשונה בשנת 1883. הסרט הופץ במקור על ידי סרטי קריסטל ב-9 בפברואר 2004, כאשר שפת המקור שלו היא אנגלית ואורכו כ-79 דקות.
הסרט הרוויח כ-15,485,280 דולר, מתקציב של 12,000,000 דולר.
תקציר העלילה
הסרט מתרחש בעיר עתידנית, בה הרובוט פינוקיו מנסה להשתלב בחיים עם בני האדם. רוב האלמנטים מהרומן המקורי נמצאים בסרט בצורות שונות.
Era 1
Era 1 (בעברית: עידן 1) מתייחס לסדרה של אחד-עשר שירים של הזמרת-יוצרת הגרמנייה קים פטרס, כל אחד מהם פורסם בנפרד כסינגלים דיגיטלי מ-1 באוגוסט 2017 עד 7 בפברואר 2019 על ידי אמיגו רקורדס וריפבליק רקורדס. Era 1 קדם למיקסטייפ הבכורה שלה,  (2019). כל אחת-עשרה הרצועות כוללות קרדיטים לכתיבה משותפת של פטרס, ארון ג'וסף וד"ר לוק, כמו גם קרדיטים נוספים של ארון ג'וסף וד"ר לוק (בשם הבדוי שלו מייד אין צ'יינה). אלבום אוסף המכיל את כל אחד-עשר הסינגלים, בשם The Summer I Couldn't Do Better, פורסם לתקופה קצרה בשירותי סטרימינג על ידי יוניברסל מיוזיק גרופ באוגוסט 2022.
רקע והוצאה
המונח "Era 1" נטבע על ידי פטרס בציוץ מ-2019 בעקבות יציאתם של שלושת הסינגלים האחרונים, תוך הכרזה על הפרויקט כ"מושלם". פטרס תיארה את הפרויקט כ"קשת מלאה", בהתייחס לכל עטיפות הסינגלים תוך שימוש בגלגל הצבעים, והוסיפה שהיא רצתה להשלים את "Era 1" לפני שתוציא את המיקסטייפ הראשון שלה, Clarity. במקביל ליציאת Clarity, פטרס יצאה לסיבוב ההופעות "Broken Tour" ב-2019, שכלל גם את רוב "Era 1" ברשימת השירים שלו.
"I Don't Want It at All" היה הסינגל הראשון מהפרויקט, שיצא ב-1 באוגוסט 2017; וידאו קליפ בכיכובה של פריס הילטון פורסם ב-30 באוקטובר 2017. הסינגל השני והשלישי, "Hills" ו-"Hillside Boys", פורסמו ב-22 בספטמבר 2017. הסינגל הרביעי, "Slow It Down", פורסם ב-10 בנובמבר 2017. הסינגל החמישי, "Faded", פורסם ב-15 בדצמבר 2017, וקליפ נלווה פורסם ב-25 בינואר 2018. הסינגל השישי, "Heart to Break" פורסם ב-14 בפברואר 2018, וקליפ נלווה פורסם ב-26 באפריל 2018. הסינגל השביעי, "Can't Do Better", פורסם ב-8 ביוני 2018. הסינגל התשיעי, "All the Time", פורסם ב-24 באוגוסט 2018. הסינגל העשירי עד האחד-עשר, "", "Homework" ו-".", פורסמו ב-7 בפברואר 2019, לציון הגרסה הסופית מהפרויקט.
אודהליה ברלין
אודהליה ברלין (נולדה ב-1981, ניסן תשמ"א) היא פסנתרנית וזמרת-יוצרת ישראלית, כלת פרס שר החינוך לתרבות יהודית לשנת 2017.
קורות חיים
ברלין נולדה באלקנה לאביה הכליזמר מוסא ברלין ולדינה. במשפחתה שישה אחים ואחיות, בנוסף לשני ילדים מאומצים בעלי צרכים מיוחדים. משפחתה כיום מתגוררת באלון שבות.
ברלין היא זמרת-יוצרת המשלבת בין מוזיקה יהודית-דתית לטקסטים וללחנים שלה. לפני כל שיר ברלין חושפת את הסיפור שמאחורי כל שיר, בפתיחות ובאריכות. בערב יום הכיפורים ה'תש"ע (26 בספטמבר 2009) קיימה ברלין הופעה לנשים בשם "אוחילה" בבית אבי חי בירושלים שבו היא ביצעה בעיקר שירים ופיוטים מתפילות הימים הנוראים. ההופעה הפכה להופעה קבועה שמתקיימת מדי שנה באותו תאריך והחל משנת ה'תשע"ה (2014) היא מתקיימת בבנייני האומה. ההופעה הראשונה הוקלטה ויצאה כעבור שנה בתקליטור בשם אוחילה. המופע הרביעי יצא אף הוא כאלבום הופעה תחת השם "אחלה פניו" (2013). בין שני האלבומים הוציאה ברלין ב-2012 אלבום אולפן ראשון ובו טקסטים משלה בשם שביל של אור. היא השתתפה כנגנית קלידים, מעבדת ומפיקה מוזיקלית באלבומו של אביה "ניגון מולדת" שיצא ב-2016.
ב-2017 זכתה ברלין בפרס שר החינוך לתרבות יהודית בקטגוריית מוזיקה. בספטמבר של אותה שנה יצא אלבום בהשתתפותה שנקרא אולי בשבת יזרקו סוכריות ושהכיל שירי ילדים אותם חיבר אורי אורבך.
ברלין בעלת תואר אקדמי במוזיקה וחינוך מיוחד.
משטרת דנמרק
משטרת דנמרק (בדנית: Politiet, פארואזית: Løgreglan, בגרינלנדית: Politiit) הוא כוח המשטרה הלאומי של דנמרק האחראי לביטחון הפנים במדינה (בעוד הצבא הדני אחראי על ביטחונה החיצוני) של הממלכה הדנית. המשטרה מוסמכת לאכוף את החוק ולבצע משימות שיטור ושמירת הסדר הציבורי והחברתי, כמו גם אחראית על בקרת הגבולות.
ארגון ומבנה
משטרת דנמרק מורכבת מ-12 מחוזות המנוהלים כל אחד על ידי מנהל ושני מחוזות קטנים בגרינלנד ובאיי פארו, המנוהלים על ידי מפקד משטרה מקומי. מחוז קופנהגן מסודר באופן שונה בשל גודלו והיותה בירת המדינה וכח המשטרה בה הוא הגדול בממלכה.
מלבד המחוזות הרגילים קיימים ארגונים אחרים הפועלים מחוץ למשטרה כדוגמת:
חוק אכיפת המשטרה
פעולת המשטרה הדנית מוסדרת ומעוגנת בחוק אכיפת המשטרה (da: Lov om politiets enterprise), הידוע בכינויו חוק המשטרה (da: politiloven) שאומץ ב-20 באוגוסט 2015. : "על המשטרה לפעול להבטחת ביטחון, בטיחות, השלום והסדר בחברה. על המשטרה לקדם מטרה זו באמצעות מניעה, סיוע ואכיפה".
הסעיף השני קובע כי תחומי שיפוט אחרים של המשטרה כוללים גם:
המשטרה הצבאית
המשטרה הצבאית בדנמרק היא יחידת משטרה בתוך סניפי הכוחות המזוינים. לכל ענף יש שוטר צבאי משלו, אם כי לעיתים קרובות הם עובדים יחד ולובשים סמלים דומים. אנשי המשטרה הצבאית בדרך כלל עוטים מדים ספציפיים עם סימון כתף לבן או את מדי הקרב היומיומיים בענף עם כומתה אדומה. לאנשי המשטרה הצבאית אין בדרך כלל סמכות שיפוט על אזרחים במקומות שאינם צבאיים, אלא רק על אנשי צבא ועל כל מי שנמצא במתקנים צבאיים (גם מקומות הנגישים לציבור כמו בסיס הצי הולמן בקופנהגן), בבניינים שבהם שוכן משרד הגנה, ארמונות מלוכה (כמו ארמון אמלינבורג) וחלקים מארמון כריסטיאנסבורג. בהזדמנויות מסוימות, אנשיה יכולים לספק תמיכה למשטרה האזרחית במשימות מסוימות.
משמר המולדת של המשטרה
משטרת דנמרק יכולה להזמין סיוע ממשמר המולדת הדני: Politihjemmeværnet, שמהווה גוף עזר משטרתי, המבצע משימות סיור.
המתנדבים משמשים בעיקר לבקרת תנועה בפסטיבלים, בחיפוש נעדרים ושמירה על מתקנים קהילתיים ולעולם אינם משמשים במשימות הכרוכות בעימות ישיר עם אזרחים (כמו סיכול מהומות או מעצרים מתוכננים).
הנרי קנדול
הנרי וויי קנדול (באנגלית: Henry Way Kendall; 9 בדצמבר 1926 – 15 בפברואר 1999) היה פיזיקאי אמריקאי, שזכה בפרס נובל לפיזיקה בשנת 1990 ביחד עם ריצ'רד טיילור וג'רום פרידמן על "מחקר חלוצי בפיזור אינאלסטי עמוק של אלקטרונים על פרוטונים ונייטרונים קשורים, שהיה בעל חשיבות חיונית לפיתוח מודל הקווארקים בפיזיקת החלקיקים".
ביוגרפיה
הנרי קנדול נולד ב-9 בדצמבר 1926 בבוסטון שבמסצ'וסטס. בשנת 1950 סיים תואר ראשון במתמטיקה. בתקופה זו קנדול גם עסק רבות בצלילה, ואף כבר כתב כשני ספרים בנושא. בשנת 1955 סיים קנדול את הדוקטורט במכון הטכנולוגי של מסצ'וסטס. בשנים שלאחר מכן עסק במחקר מבנה הפרוטון והנייטרון. בשנת 1982 הצטרף לאקדמיה האמריקאית לאמנויות ולמדעים.
חוץ מהעבודה בפיזיקה, קנדול גם עסק בטיפוס הרים. הוא ביצע מסעות למקומות רבים בעולם, ובהם הימלאיה, הרי האנדים, עמק יוסמיטי ואנטארקטיקה. בנוסף על כך, קנדול עסק בפעילות ציבורית ואזרחית כנגד התחממות גלובאלית ופירוק נשק גרעיני.
קנדול נהרג ב-15 בפברואר 1999 בזמן שצלל במערה בשמורת טבע בפלורידה.
גבעת סיריוס
גבעת סיריוס או סיריוס נול (באנגלית: Sirius Knoll) היא גבעה נישאת ובולטת, המכוסה קרח, במרכז חצי האי טריניטי, בחצי האי האנטארקטי, בארץ גרהאם שבאנטארקטיקה.
גובהה של הגבעה 1,010 מטרים מעל פני הים.
הגבעה ממוקמת 2.28 קילומטרים צפונית מזרחית להר סקיילר.
הגבעה מהווה את הקצה הצפון-מזרחי של רמת דטרויט בחלקו המרכזי של חצי האי טריניטי.
גילוי ומיפוי הגבעה
הגבעה מופתה לראשונה באוגוסט 1946 על ידי סקר שטחי חסות איי פוקלנד.
מקור השם
שמה של הגבעה ניתן לה על ידי סקר שטחי חסות איי פוקלנד.
הגבעה (וכן הר קניקולה הסמוך) נקראת על שם הכוכב סיריוס - הכוכב הבהיר ביותר בשמי כדור הארץ.
לקריאה נוספת
• Defense Mapping Agency 1992, Sailing Directions (planning Guide) and (enroute) for Antarctica, P 278
• National Imagery and Mapping Agency 2002, Sailing Directions (planning Guide) and (enroute) for Antarctica, P 102
פרג'אללה דאבוש
הרב פרג'אללה (פריג'א) דאבוש (ה'תקע"ה, 1815 - ב' באייר ה'תר"ם, 1880) היה מקובל ואב בית הדין היהודי בטריפולי, מגדולי רבני יהדות לוב.
תולדות חייו
נולד בעיר זליתן (Zliten) שבלוב בשנת 1815, נצר למשפחת רבנים ידועי שם מהעיר טריפולי. שימש כרב העיר זליתן ובשנת 1840 עבר לטריפולי והיה חבר בבית הדין הרבני. הנוסע רבי ישראל יוסף בנימין ("בנימין השני") המבקר בטריפולי בשנת 1853 כותב בספר מסעותיו ספר מסעי ישראל:. בשנת 1865 מונה לתפקיד אב בית הדין בטריפולי ושימש גם כראש ישיבה בעיר. במסורת יהודי לוב נקשרו לשמו אגדות עממיות רבות, ובהם גילוי אליהו.
הרב דאבוש נפטר בטריפולי בשנת 1880, הותיר אחריו בנים רבים ובהם הרב רפאל דאבוש (שהיה גם הוא אב בית הדין היהודי בטריפולי) והרב חיים דאבוש שהיה מפקח על הישיבות בלוב.
קומק ARJ21
קומק ARJ21 שיאנגפנג (באנגלית:  Comac ARJ21 Xiangfeng, בסינית:  翔凤) הוא מטוס נוסעים אזורי מסחרי, שיכול לשאת בין 78–90 נוסעים. המטוס מתוכנן על ידי חברת קומק הסינית. טיסת הבכורה של המטוס נערכה ב-28 בנובמבר 2008, ותחילת ייצורו המסחרי החלה בשנת 2016. פיתוח המטוס החל במרץ 2002, האב-טיפוס הראשון הוצג ב-21 בדצמבר 2007, ויצא לטיסת הבכורה שלו ב-28 בנובמבר 2008 משאנגחאי.
קרחון פראר
קרחון פראר (באנגלית: Ferrar Glacier) הוא קרחון באנטארקטיקה. אורכו הוא כ-56 ק"מ, והוא יורד מרמת ארץ ויקטוריה, מערבית לרכס החברה המלכותית אל ניו הרבור במצר מקמרדו. הקרחון פונה ימינה (מזרחה) צפונית-מזרחית לנובהד, שם הוא מתחבר צד בצד, כדרך תאומים סיאמיים, אל קרחון טיילור. משם, הוא ממשיך מזרחה לאורך הצד הדרומי של גבעות קוקרי אל ניו הרבור.
מגלי הקרחון היו אנשי משלחת דיסקברי (1904-1901) בראשות קפטיין רוברט פלקון סקוט, שקרא לאתר על שם הארטלי א. פראר, גאולוג המשלחת. השם קרחון פראר התייחס במקור הן לחלק הקרחון שמתחת לפנייתו ימינה והן לקרחון טיילור הנוכחי. תומאס גריפית' טיילור, גאולוג משלחת טרה נובה, (1913-1910), גם היא בפיקודו של סקוט, מצא ראיה לכך, ששני הקרחונים הללו אינם שני חלקים של קרחון יחיד אלא שני קרחונים מחוברים. לאור תגלית זו, קבע סקוט את השמות קרחון פראר וקרחון טיילור כפי שהם ידועים עכשיו, בעיקרו של דבר; קרחון טיילור פונה שמאלה בסלעי קבנדיש ומתנקז מזרחה לאורך הצד הצפוני של גבעות קרקי.
קומק ARJ21
מטוס זה מהווה חלק מן המאמצים של הסינים לשבור את הדואופול של החברות בואינג ואיירבוס בשוק המטוסים האזרחיים. מטוס זה מתוכנן להחליף את המקדונל דאגלס MD-80 והמקדונל דאגלס MD-90.
שקר אין לו רגליים
שקר אין לו רגליים, או כפי שהאמרה ידועה יותר בדורות המאוחרים: "לשקר אין רגליים" - הוא פתגם, שמקורו במדרש ובתלמוד, ופירושו: לשקר אין בסיס איתן, ועל כן הוא מתקשה לעמוד זמן רב, והוא מתמוטט. מה שאין כן בדברי אמת. "דבר שקר אין לו קיום והשקרן סופו שיתגלה".
המקורות השונים מסבירים את משל הרגליים בשלוש דרכים: לאותיות המילה "אמת" יש זוג "רגליים" התומכות במילה, בעוד שלאותיות המילה "שקר" יש רק תמיכה של רגל אחת; הפתגם הארמי אומר שהאמת עומדת והשקר אינו עומד; הפתגם הלטיני מבוסס על הסיפור המיתולוגי על השוליה של פרומתאוס שיצר פסל של שקר ללא הרגליים, כי אזל לו החומר.
בתלמוד
בתלמוד הבבלי במסכת שבת מסופר על ילדים חכמים שהיו דורשים את האותיות וצורתן, ואת הרגל האחת של האותיות ש-ק-ר דרשו: "קושטא קאי, שיקרא לא קאי" (פתגם בארמית שמשמעותו – אמת עומדת שקר לא עומד):
במדרשים ובראשונים
האמרה מופיעה במדרש אלפא ביתא דרבי עקיבא, נוסח ב'.
במילים אחרות, לאות א|אל"ף יש שתי רגליים, מה שנותן לה בסיס רחב, ועל כן נכתבת בה המילה "אמת", וכך, למילה אמת יש כאילו זוג רגליים לכל אות. בעוד שבמילה "שקר" רגלי הש|שי"ן הפוכות, ושתי האותיות האחרות עומדות על חודן ולא על זוג רגליים. משמע, לשקר אין תמיכה יציבה בעולם.
מקום נוסף באותו מדרש שמזכיר את הפתגם, הוא במדרש על האות שי"ן.
רש"י נעזר במדרש בפירושו את הפסוק מ "שְׂפַת אֱמֶת תִּכּוֹן לָעַד, וְעַד אַרְגִּיעָה לְשׁוֹן שָׁקֶר" בדרך זו:
"שפת אמת תכון לעד" - תתבסס ותקיים. "ועד ארגיעה' - למעט רגע הוא כלה והולך שהשקר אין לו רגלים". משמע, טענת אמת תתבסס ותתקיים לעד, ואילו דבר שקר מתפוגג לאחר רגע.
המשל חוזר ומופיע במקומות רבים ובזמנים שונים, אצל הרמב"ן, בתיקוני הזוהר, בספרות השו"ת ועוד.
גם רבי שמעון, שחי במאה ה-13 בפרנקפורט, מחבר ילקוט שמעוני, מתייחס בספרו למובא בתלמוד מסכת שבת, ומתמצת את המשל: "אותיות של אמת בשתי רגלים; ושל שקר ברגל אחד: כל שעושה אמת מקוים ושקר אינו מקוים".
במחקר
חוקר הלשון העברית, בן ציון פישלר, שפרסם מאמר מקיף על הפתגם, כותב: "חוקרי פולקלור מלמדים שהפתגם הוא לפעמים תמציתו של סיפור שאבד (או נשכח), ויש מקרים שהוא תשתית לסיפור חדש שנרקם סביבו". אחד ממשלי איזופוס מספר על פרומתאוס שפיסל את האמת ואת השקר. באמצע עבודתו נקרא לאל זאוס, והותיר את השלמת היצירה בידי השוליה שלו. אך מכיוון שאזל החומר לשוליה, הכניס את אחת הדמויות לתנור ללא הרגליים. פרומתאוס קרא לדמות השלמה אמת ולדמות החסרה שקר, משום ש"לשקר אין רגליים".
ייתכן, סובר פישלר, שחז"ל הכירו את האגדה הזו, וביססו עליה את המדרשים, כדי להסביר אותה בדרכם שלהם.
באותיות סת"ם
אימרה זו משמשת כראיה גם לנידון ההלכתי של סגנונות הכתב בכתיבת סת"ם.
אחד ההבדלים שבין סוגי הכתב הוא בכתיבת האות ש, הן בכתיבת סת"ם, והן בהבלטת אות ש' על תפילין של ראש. יש שכותבים את האות כשתחתית האות ישרה (כתב בית יוסף), ויש שכותבים אותה כשתחתיתה חדה (כתב ספרדי), ויש שמשלבים את שני הסוגים (כתב האדמו"ר הזקן). מהמימרה "שקר על רגל אחת עומד" למדו הרשב"א והר"ן "מכאן שצריך לעשות סוף השי"ן חד ולא רחב". ראייתו נובעת מפרשנותו שכל אות ואות במילה 'שקר', היא בעלת רגל אחת. לעומת זאת, אחרים פירשו שהמילה כולה עומדת על רגל אחת, כי כל המילה עומדת על הרגל של האות ק אשר בולטת בתחתית המילה כולה.
איימה ז'אקה
איימה אטיין ז'אקה (בצרפתית: Aimé Étienne Jacquet; נולד ב-27 בנובמבר 1941) הוא כדורגלן ומאמן עבר צרפתי. ז'אקה היה מאמנה של נבחרת צרפת בכדורגל שזכתה במונדיאל 1998 בתואר אלופת העולם לראשונה בתולדותיה.
ככדורגלן שיחק ז'אקה בעמדת הקשר האחורי, וזכה עם קבוצת סנט אטיין בחמש אליפויות צרפת.
קריירת משחק
ז'אקה החל את הקריירה בקבוצת קוזאן החובבנית במחוז לואר בו נולד, תוך שהוא עובד במקביל במפעל לפרנסתו. הוא אותר על ידי סקאוטים של קבוצת סנט אטיין, והצטרף למועדון בשנת 1960, כשהיה בן 19. הקבוצה הייתה אז מהמצליחות בליגה הצרפתית, וז'אקה זכה עימה בחמש אליפויות, מתוכן ארבע רצופות, בין השנים 1964 ל- 1970. כמו כן זכו ז'אקה וסנט אטיין שלוש פעמים בגביע הצרפתי. בתקופת שהותו בסנט אטיין זכה ז'אקה לשתי הופעות במדי נבחרת צרפת, שתיהן בשנת 1968.
בשנת 1973 עבר ז'אקה לאולימפיק ליון, ולאחר שנתיים פרש ממשחק פעיל בגיל 34.
קריירת אימון
בפברואר 1976, כשנה לאחר פרישתו, התמנה ז'אקה לתפקיד המאמן בקבוצת אולימפיק ליון שבמדיה פרש. הוא אימן אותה ברציפות עד שלקראת עונת התמנה למאמנה של קבוצת בורדו.
כמאמן בורדו זכה ז'אקה בשלוש אליפויות צרפת, שני גביעים, וכן הוביל אותה מספר פעמים לשלבים הגבוהים בתחרויות האירופיות. הוא פוטר מתפקידו בפברואר 1989, והמשיך לתפקידי אימון קצרי טווח במונפלייה ונאנסי.
בשנת 1992 התמנה לתפקיד עוזר המאמן של ז'ראר הוייה בנבחרת. לאחר שהנבחרת של הוייה כשלה להעפיל למונדיאל 1994, מונה ז'אקה לתפקיד המאמן הזמני. לאחר סדרה של תוצאות טובות לנבחרת בהדרכתו במשחקי ידידות, ביניהן ניצחון חוץ על בפברואר 1994, קיבל ז'אקה את המינוי הקבוע.
בתחילה בנה ז'אקה את נבחרתו סביב הקשר אריק קנטונה. הוא מינה אותו לקפטן הנבחרת והפך אותו לשחקן המרכזי בסגל. בינואר 1995 בעט קנטונה, אז שחקנה של מנצ'סטר יונייטד, בפניו של אוהד קבוצת קריסטל פאלאס שהתגרה בו, והורחק לשנה מכל פעילות. כתוצאה מכך, ז'אקה נאלץ לערוך שינויים מהותיים בנבחרת, והוא החליט לזמן שחקנים צעירים יותר לסגל ולבנות אותו סביב הקשר זינדין זידאן. בו בעת הדיח חלק מהשחקנים הוותיקים יותר בסגל, כגון קנטונה, דויד ז'ינולה וז'אן-פייר פאפן. על אף סימני השאלה על הסגל שזימן ז'אקה, הוא הצליח להוביל את צרפת לטורניר יורו 1996. בטורניר עצמו הוביל ז'אקה את הנבחרת עד לשלב חצי הגמר, שם הודחה על ידי בדו-קרב בעיטות הכרעה לאחר שוויון 0-0 בתום הארכה. נבחרת צרפת העפילה אוטומטית לטורניר מונדיאל 1998, בשל היותה הנבחרת המארחת. על אף ההישג בטורניר היורו, הופעות לא משכנעות של הנבחרת בסדרה של משחקי ידידות הובילה ללחץ מצד הקהל והתקשורת בצרפת על ז'אקה להתפטר מתפקידו.
למרות זאת, ז'אקה הוביל את נבחרתו לטורניר המונדיאל הביתי. צרפת סיימה את שלב הבתים עם שלושה ניצחונות בשלושה משחקים, על נבחרות, ו, וככל שהתקדם הטורניר התחברה צרפת לכדי נבחרת יעילה ומגובשת. בשלב שמינית הגמר הדיחה צרפת את בתום הארכה. ברבע הגמר נזקקה לבעיטות הכרעה על מנת להדיח את, ובחצי הגמר גברה על. צרפת פגשה למשחק הגמר את אלופת העולם המכהנת, והביסה אותה בתוצאה 3-0. ז'אקה שם דגש טרם המשחק על השמירה הלקויה של שחקני ברזיל במצבים נייחים, וזידאן ניצל זאת כשכבש בגמר פעמיים בנגיחה לאחר הגבהת כדור קרן. ז'אקה היה למאמן הראשון שמוביל את צרפת לזכייה במונדיאל. לאחר הזכייה התפטר ז'אקה מתפקידו כמאמן הנבחרת.
כעבור חודש מונה ז'אקה לתפקיד המנהל הטכני של צרפת, תפקיד בו אחז עד לפרישתו מעולם הכדורגל בדצמבר 2006, בגיל 65.
טקאו מיקי
טקאו מיקי (ביפנית: 三木 武夫; ) היה פוליטיקאי יפני וראש ממשלת יפן ה-66.
ביוגרפיה
מיקי נולד במחוז טוקושימה, ולמד משפטים באוניברסיטת מייג'י. לאחר מכן למד באוניברסיטת דרום קליפורניה, משם קיבל תואר דוקטור לשם כבוד בשנת 1966.
מיקי נבחר לבית הנבחרים של יפן ב-1937, והחזיק במושבו עד מותו ב-1988. הוא החליף את קקואיי טנאקה בראשות הממשלה ב-9 בדצמבר 1974, לאחר שהאחרון נאלץ להתפטר בעקבות פרשיית שחיתות בה היה מעורב. מיקי נבחר להחליף את טנאקה בגלל תדמיתו ה"נקייה" משחיתות, ומכיוון שלא הנהיג סיעה חזק, כמו קודמו בתפקיד.
לאחר היבחרו, ניסה מיקי לערוך רפורמה במפלגה הליברלית-דמוקרטית, וקידם את חקירת המעורבים בפרשיות שחיתות נוספות, ובכך קנה לעצמו אויבים בתוך מפלגתו שלו. אף על פי שתדמיתו הציבורית הייתה חיובית, המפלגה סבלה נזק תדמיתי בעקבות פרשיות השחיתות, ובבחירות של שנת 1976 היא איבדה את הרוב בדיאט של יפן, ונאלצה לצרף אליה מפלגות קטנות על מנת להישאר בשלטון. בשל אובדן הרוב בבית התפטר מיקי מתפקידו ב-24 בדצמבר 1976, וטקאו פוקודה החליפו.
שודדי הקאריביים: נקמתו של סלזאר
שודדי הקאריביים: נקמתו של סלזאר (באנגלית: Pirates of the Caribbean: Dead Men Tell No Tales, שודדי הקאריביים: מתים לא מדברים, בחלק מהמדינות נקרא Pirates of the Caribbean: Salazar's Revenge ו־Pirates of the Caribbean: the Revenge of Salazar) הוא סרט פעולה־הרפתקאות־פנטזיה אמריקאי שיצא לאקרנים בשנת 2017. הסרט מהווה פרק חמישי בסדרת סרטי שודדי הקאריביים.
בדומה לסרטים הקודמים בסדרה, הסרט עוקב אחר עלילותיו של קפטן ג'ק ספארו, שודד ים הרפתקן בגילומו של ג'וני דפ. את הסרט מביימים הבמאים הנורווגיים יואכים רונינג ואספן סאנדברג על פי תסריט של ג'ף נתנזון עם ג'רי ברוקהיימר ששימש כמפיק. בסרט כיכב אנסמבל שחקנים: ג'וני דפ, קווין מקנלי, אורלנדו בלום, ג'פרי ראש, סטיבן גראהם, מרטין קלבה, קאיה סקודלריו, ברנטון ת'ווייטס וחאווייר ברדם בתור הנבל, קפטן סלאזר.
ההפקה יצאה לדרך בשנת 2011. הצילומים החלו בינואר 2015 בקווינסלנד שבאוסטרליה והושלמו ביולי אותה שנה, לאחר 95 ימי צילומים. הסרט יצא לאקרנים ב־26 במאי 2017 ב־2D, 3D, דיסני דיגיטל 3D וב־IMAX.
עלילת הסרט
שלוש עשרה שנה לאחר הקרב במערבולת שיצרה קליפסו, הנרי טרנר בן ה-12 עולה על ההולנדי המעופף ומודיע לאביו, ויל, שהקללה המאפשרת לקפטן ההולנדי המעופף לעלות ליבשת אחת לעשור, יכולה להישבר באמצעות קלשונו של פוסידון. הנרי מתכוון לגייס את קפטן ג'ק ספארו שיעזור במציאת הקלשון, אך ויל מאמין שזה בלתי אפשרי ומורה להנרי לעזוב. ויל וההולנדי נעלמים אז לים, אך הנרי נשבע למצוא את ג'ק והקלשון.
בינתיים, קפטן הקטור ברבוסה שומע מצוות הפיראטים כי הקפטן סלזאר הרג כמה פיראטים בים ומשמיד את הצי של ברבוסה. ברבוסה מנהל עמו משא ומתן ומציע לעזור במציאת ג'ק ולומד שהקלשון יכול להוביל אותו ל"אוצר". סלזאר מסכים ורוצה לנקום בג'ק. סלזאר רודף אחר השחף הגוסס, מכריח את ג'ק, הנרי וקרינה לברוח לאי ומגלה כי הצוות של סלאזר אינו יכול לעלות על היבשה. ברבוסה מתחבר עם ג'ק, מחזיר את המצפן ומחזיר את הפנינה השחורה הממוזערת לגודלה המקורי (לאחר שהוקטנה על ידי שחור הזקן בעלילת "זרמים זרים"). הם ממשיכים במסעם לאי, כאשר ברבוסה לוקח שוב את הפיקוד על הפנינה השחורה. במהלך ההפלגה, ג'ק וברבוסה מבינים שקרינה היא בתו האבודה של האחרון.
הפנינה מתקרבת לאי הקלשון ומתחמקת מספינת מלחמה של הצי המלכותי עד שהיא נהרסת על ידי אונית מרי השקטה לפני שהפנינה עולה על שרטון האי. ג'ק, ברבוסה וקרינה משתמשים בקסמי האי כדי לחלק את האוקיינוס ולפתוח שביל לקלשון שבקרקעית האוקיינוס. סלזאר לוכד את הנרי ומכריח אותו ללכת לקרקעית האוקיינוס ולתפוס את הקלשון. ברגע שהוא עושה זאת, הנרי מקבל את גופתו בחזרה וג'ק מסיח את דעתו של סלזאר, מה שמאפשר להנרי להשמיד את הקלשון, לשבור את כל הקללות על הים ולהחזיר את הצוות של סלאזר לחיים. עם זאת, הים המפוצל מתחיל להתמוטט לתוך עצמו. הפנינה מורידה עוגן שלה כדי להעלות את הקבוצה למקום מבטחים, אבל סלאזר רודף אחריהם, עדיין משתוקק להרוג את ג'ק. קרינה מבינה שברבוסה הוא אביה כשהיא מזהה קעקוע על זרועו הזהה לכיסוי היומן. ברבוסה מקריב את עצמו כדי להרוג את סלזאר ומאפשר לאחרים לברוח.
זמן מה לאחר מכן, הנרי וקרינה מגיעים לפורט רויאל, שם מופיע ויל, חופשי מעול ההולנדי המעופף. אשתו, אליזבת סוואן, מופיעה כעבור רגעים ומשפחת טרנר מתאחדת מחדש. הנרי וקרינה מתנשקים. ג'ק מתבונן מסיפון הפנינה השחורה לפני שהפליג לאופק, לאחר שהתקבל על ידי צוותו כקפטן שלהם, בעודו מאמץ את הקוף של קפטן ברבוסה.
פיתוח
חברת וולט דיסני הצהירה כי תסריטאי הסרט הרביעי טרי רוסיו נשכר לכתוב את התסריט לסרט החמישי עם התסריטאי־שותף שלו טד אליוט, אך אליוט פרש מהעבודה על התסריט.
ג'וני דפ אישר כי ישתתף בצילומי הסרט אם "התסריט יהיה טוב ומהנה". באוקטובר 2011, המפיק ג'רי ברוקהיימר אישר כי הוא עובד על תסריט עבור הסרט החמישי בסדרה. עקב ההצלחה הפיננסית של הסרט הרביעי בסדרה, במאי הסרט רוב מרשל היה אמור לשוב לביים גם את הסרט החמישי וביולי 2011 אף דווח כי ג'וני דפ חתם על חוזה לגילום דמותו של ג'ק ספארו בסרט נוסף. על פי דיווחים שונים, מפיקים מחברת דיסני טענו כי אורלנדו בלום ישוב לגלם את דמותו של וויל טרנר בסרט החמישי. אך אף הצהרה שכזו לא נשמעה מפי השחקן. במרץ 2013 התפרסם שבין השחקנים יהיה גם חבר להקת הביטלס, פול מקרטני.
באוגוסט 2012 הדיווח לפיו דפ חתם על חוזה לסרט חמישי אושר רשמית, כאשר ג'וני דפ חתם על חוזה לגילום דמותו של ספארו בסרט ההמשך ובנובמבר 2012 הספינה "נקמת המלכה אן", ששימשה לצילומי החוץ של הספינה "הפנינה השחורה" הועברה מלונג ביץ', קליפורניה להוואיי, היכן שנערכו גם צילומי הסרט הרביעי בסדרה.
טרום־הפקה
ב־14 בינואר 2013, אולפני וולט דיסני וג'וני דפ, אישרו כי הפקת הסרט החמישי בסדרה יצאה לדרך, והסרט צפוי לצאת לאקרנים ב־10 ביולי 2015. ב־9 במאי 2013 אתר האינטרנט Deadline.com דיווח כי פרדריק בונד, רופרט סאנדרס, יואכים רונינג ואספן סאנדברג מועמדים לביים את הסרט הצפוי, ב־29 במאי אותה שנה אושר כי הבמאים הנורווגיים, רונינג וסאנדבג יביימו את הסרט החמישי בסדרה וההפקה תצא לדרך בינואר 2014. באוגוסט 2013 נחשף שמו המלא של הסרט החמישי בסדרה: "שודדי הקאריביים: המתים אינם מדברים", שזכה בעברית לשם אחר. בספטמבר 2013 חברת וולט דיסני החליטה לדחות את מועד עליית הסרט לאקרנים לקיץ 2016 וב־28 ביולי 2014 חברת וולט דיסני והמפיק ג'רי ברוקהיימר הודיעו כי החליטו לדחות את מועד עליית הסרט לאקרנים ל־7 ביולי 2017.
צילומים וליהוק
צילומי הסרט החלו באפריל 2015, לאחר שממשלת אוסטרליה הסכימה להעניק סבסוד להפקה, שחלק ממנה נערך באוסטרליה במשך חמישה חודשים. בינואר 2015 החלה בניית סט צילומים בהינטרלנד, בחוף הזהב שבקווינסלנד, אוסטרליה.
לצד הבמאים יואכים רונינג ואספן סאנדברג, נשכרו גם ג'ף נתנזון וטרי רוסיו לכתוב את התסריט לסרט. דיסני אישרו כי כריסטוף ואלץ נשקל לגלם את הנבל בסרט, אך השחקן פרש לבסוף בשל עומס בלוח הזמנים שלו ובאוקטובר 2014 פורסם שחאווייר ברדם ניהל מגעים לגילום הנבל בסרט. מלאכת הליהוק נמשכה עד ינואר 2015.
פוסט פרודקשן ושיווק
החל מיולי 2015 החלה עבודת הפוסט־פרודקשן והוספת האפקטים הוויזואלים הנדרשים, מלאכה שנמשכה עד סוף שנת 2015. בינואר 2016 נודע כי יציאת הסרט הוקדמה בחודשיים ובמקום ביולי 2017 הסרט יצא לאקרנים ב־26 במאי 2017.